«Real» hujumchisi Garet Beyl tibbiy ko‘rikdan o‘tdi. Futbolchi Primera doirasidagi «Vilyarreal»ga (2:2) qarshi o‘yinda jarohat olgan edi. Shifokorlar xulosasiga ko‘ra, endi u ikki hafta davomida maydonga tusholmaydi. Natijada, «Real Sosedad» va «Betis»ga qarshi o‘yinlarni o‘tkazib yuboradi. Joriy mavsumda Beyl «Real» tarkibida 23ta o‘yin o‘tkazib, 10ta gol urgan va 5ta golga hammualliflik qilgan.